स्थानीय थाना क्षेत्र के अगंधपुर गांव में विद्यालय के निर्माणाधीन भवन के एक कमरे में बुधवार की सुबह अधेड़ का शव पड़ा मिला। मृतक के कान से रक्त का रिसाव हो रहा था। उसके मुंह, हाथ व अंडकोश पर भी चोट के निशान थे। इससे लोग उसकी हत्या की आशंका व्यक्त कर रहे थे। शव मिलने की सूचना पर आसपास के क्षेत्रों के ग्रामीण काफी संख्या में घटना स्थल पर पहुंच गए। ग्रामीणों ने मृतक की पहचान पड़ोस के परनपुरा गांव निवासी अमरनाथ मौर्या उर्फ अंबर के रूप में की। इस बात की चर्चा जोरों पर थी कि आखिर उक्त अधेड़ का शव विद्यालय भवन में कैसे व किन परिस्थितियों में पहुंचा। पुलिस के अनुसार मौत किन परिस्थितियों में हुई यह पोस्टमार्टम रिपोर्ट आने के बाद ही पता चलेगा। सूचना पर पहुंचे बबुरी केनवागत थानाध्यक्ष आशीष सिंह ने शव को पीएम केलिए जिला चिकित्सालय भेज दिया। शव मिलने की सूचना पर क्षेत्राधिकारी चकिया यशपाल सिंह भी मौके पर पहुंच गए थे।